b'\n_START_ARTICLE_\nFrajhajmska godba\n_START_SECTION_\nZgodovina\n_START_PARAGRAPH_\nZa\xc4\x8detki Frajhajmske godbe segajo v leto 1827._NEWLINE_Povezani so z ustanovitvijo "Stare Gla\xc5\xbeute" na  Pohorju._NEWLINE_Ustanovitelj in lastnik gla\xc5\xbeute je bil Hieromin Gurtler, kateri si je za delo najel okoli\xc5\xa1ke kmete._NEWLINE_Leta 1780 je najel steklarje iz dana\xc5\xa1nje Avstrije, \xc4\x8ce\xc5\xa1ke in Slova\xc5\xa1ke, med katerimi je bil glasbeno nadarjen Simon Juri\xc4\x8d po rodu \xc4\x8ceh._NEWLINE_Kateri je bil ustanovitelj in prvi vodja godbe._NEWLINE_Simonu so se rodili trije sinovi med katerimi je bil glasbeno najbolj nadarjen Franc rojen 21.03.1833, kateri je prevzel vodenje godbe od o\xc4\x8deta._NEWLINE_Francu so se rodili \xc5\xa1tirje otroci: Jurij, Franc, Jo\xc5\xbeef in Ivana._NEWLINE_Vsi trije sinovi so se nau\xc4\x8dili igrati in so pri godbi tudi igrali._NEWLINE_Poznana so imena nekaterih godbenikov tistega \xc4\x8dasa (Anton Turner, Franc in Martin Fric ter Matija Koro\xc5\xa1ec)._NEWLINE_Od o\xc4\x8deta Franca je prevzel vodenje godbe sin Jo\xc5\xbeef rojen 13.03.1878 in jo vodil in vzpodbujal vse do svoje smrti 15.06.1969._NEWLINE_Po njegovi strani se tradicija godbe ni nadaljevala, ker sta mu oba sinova umrla \xc5\xbee v otro\xc5\xa1kih letih, pa\xc4\x8d pa se je tradicija nadaljevala po sestrini strani Ivani Juri\xc4\x8d poro\xc4\x8deni z godbenikom Antonom Turnerjem._NEWLINE_Rodili so se jima \xc5\xa1tirje sinovi: Martin, Jo\xc5\xbeef, Maks in Miha vsi glasbeno nadarjeni._NEWLINE_Godbo je pred propadom re\xc5\xa1il Martinov sin Anton Turner, ki je prevzel vodenje godbe od Jo\xc5\xbeefa Juri\xc4\x8da._NEWLINE_Veliko zaslug, da je godba v tistem \xc4\x8dasu obstala gre tudi Alojzu Turnerju \xe2\x80\x93 "Bezenikovemu Lujzu"._NEWLINE_Od Antona Turnerja je vodenje godbe prevzel Maks Juri\xc4\x8d in jo vodil do konca leta 2008.\n_START_SECTION_\nPredstavitev Frajhajmske godbe\n_START_PARAGRAPH_\nFrajhajmska godba se imenuje po razlo\xc5\xbeenem naselju Frajhajm, s strnjenim jedrom na jugovzhodnem delu Pohorja, v ob\xc4\x8dini Slovenska Bistrica._NEWLINE_Njeni za\xc4\x8detki segajo v leto 1827 in so povezani z ustanovitvijo Stare Gla\xc5\xbeute na Pohorju._NEWLINE_Ustanovitelj in lastnik gla\xc5\xbeute je bil Hieromin Gurtler, ki si je za delo najel okoli\xc5\xa1ke ljudi._NEWLINE_Leta 1780 je najel steklarje iz dana\xc5\xa1nje Avstrije, \xc4\x8ce\xc5\xa1ke in Slova\xc5\xa1ke, med katerimi je bil glasbeno nadarjen Simon Juri\xc4\x8d po rodu \xc4\x8ceh, ki je bil hkrati tudi ustanovitelj in prvi vodja godbe._NEWLINE_\xc4\x8clani Frajhajmske godbe so ponosni na svojo tradicijo, saj spadajo med najstarej\xc5\xa1e godbe na Slovenskem._NEWLINE_V letu 2017 so se podali na samostojno pot, delujejo pod okriljem na novo ustanovljenega Kulturno umetni\xc5\xa1kega dru\xc5\xa1tva Frajhajmska godba._NEWLINE_To leto je godba praznovala 190-letnico delovanja._NEWLINE_V mesecu aprilu 2017 so obiskali Bruselj, kjer so zaigrali v evropskem parlamentu, prav tako pa tudi v Luxemburgu in Strasbourgu, na kar so \xc5\xa1e posebej ponosni._NEWLINE_Nastopajo na razli\xc4\x8dnih prireditvah, udele\xc5\xbeujejo se mednarodnih in drugih sre\xc4\x8danj godb, prirejajo samostojne koncerte, zaigrajo tudi na praznovanjih, porokah in obletnicah._NEWLINE_Njihov glasbeni repertoar obsega zraven kora\xc4\x8dnic, val\xc4\x8dkov in polk tudi cerkvene pesmi. Prav tako posegajo po moderni glasbi. _NEWLINE_Od leta 2008 godbo uspe\xc5\xa1no vodi dirigent Matja\xc5\xbe Fifer._NEWLINE_Godba \xc5\xa1teje enaindvajset \xc4\x8dlanov._NEWLINE_Nad tovrstnim glasbenim izro\xc4\x8dilom se navdu\xc5\xa1ujejo tudi mladi, ki jih dru\xc5\xbei veselje do glasbe, povezuje pa skupna misel, da ohranjajo in nadaljujejo tradicijo svojih prednikov.'